Document ID: 31984R1375

*****
ΚΑΝΟΝΙΣΜΟΣ (ΕΟΚ) αριθ. 1375/84 ΤΗΣ ΕΠΙΤΡΟΠΗΣ
της 17ης Μαΐου 1984
για τροποποίηση των κανονισμών (ΕΟΚ) αριθ. 2191/81 και (ΕΟΚ) αριθ. 2192/81 όσον αφορά τον αντιπροσωπευτικό συντελεστή που εφαρμόζεται για τη μετατροπή σε εθνικό νόμισμα της ενίσχυσης για την αγορά βουτύρου από ιδρύματα και συλλόγους μη κερδοσκοπικού χαρακτήρα καθώς και από τις Ένοπλες Δυνάμεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 856/84 (2), και ιδίως το άρθρο 12 παράγραφος 3,
τον κανονισμό (ΕΟΚ) αριθ. 1223/83 του Συμβουλίου της 20ής Μαΐου 1983 περί των τιμών συναλλάγματος που πρέπει να εφαρμοστούν στον γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 855/84 (4), και ιδίως το άρθρο 4 παράγραφος 3,
Εκτιμώντας:
ότι τα άρθρα 2 παράγραφος 2 των κανονισμών (ΕΟΚ) αριθ. 2191/81 της Επιτροπής (5) και (ΕΟΚ) αριθ. 2192/81 της Επιτροπής (6), όπως τροποποιήθηκαν τελευταία από τον κανονισμό (ΕΟΚ) αριθ. 889/84 (7), προβλέπουν ότι το ποσό της ενίσχυσης μετατρέπεται σε εθνικό νόμισμα με τη βοήθεια του αντιπροσωπευτικού συντελεστή που ισχύει την ημέρα του ημερολογιακού μήνα για τον οποίο ισχύει το δελτίο που δίνει δικαίωμα στην ενίσχυση· ότι ο αντιπροσωπευτικός συντελεστής και το ποσό της ενίσχυσης τροποποιήθηκαν από τις 2 Απριλίου 1984, ημερομηνία ενάρξεως της περιόδου εμπορίας 1984/85· ότι η εφαρμογή του παλιού συντελεστή που ισχύει την 1η Απριλίου για τη μετατροπή του ποσού της ενίσχυσης σε εθνικό νόμισμα, έχει σαν αποτέλεσμα μια μη κανονική πτώση για τον εν λόγω μήνα· ότι, ως εκ τούτου, είναι σκόπιμο να γίνει παρέκκλιση από τη διάταξη αυτή·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στα άρθρα 2 παράγραφος 2 των κανονισμών (ΕΟΚ) αριθ. 2191/81 και (ΕΟΚ) αριθ. 2192/81 προστίθεται το ακόλουθο εδάφιο:
«Ωστόσο, κατά παρέκκλιση από τις διατάξεις του προηγούμενου εδαφίου, ο αντιπροσωπευτικός συντελεστής που ισχύει από τις 2 Απριλίου 1984 εφαρμόζεται για τον Απρίλιο 1984 όσον αφορά τη μετατροπή του ποσού της ενίσχυσης σε εθνικό νόμισμα.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 2 Απριλίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαΐου 1984.

Labels: 4
17
19
5
3
6